Վարժություն 1

Դիմումատուն բեռնատարի վարորդ է: Նա հիվանդ է առաջին տիպի դիաբետով: 1997թ. մարտի 14-ին զինվորական բժիշկը նրան զինվորական ծառայության համար ոչ պիտանի ճանաչեց:

Ներպետական օրենսդրության համաձայն՝ զինվորական ծառայության մեջ գտնվող անձինք հարկերից ազատվում են:

2001թ. օգոստոսի 9-ին զինվորական ծառայության հիմքով հարկերից ազատվելու հարցերով պատասխանատու մարմինները նրան 2000թ. համար հարկերը (716 գումար արժողությամբ) վճարելու հրաման ուղարկեցին՝ հաշվի չառնելով նրա՝ հարկերից ազատված լինելու հանգամանքը:

Իր՝ 2001թ. սեպտեմբերի 11-ի նամակում դիմումատուն վիճարկում է հարկերի վճարման պահանջը՝ համարելով, որ ինքը խտրականության է ենթարկվել: Նա նշում էր, որ նա միշտ արտահայտել է զինվորական ծառայության անցնելու իր պատրաստակամությունը:

2001թ. սեպտեմբերի 20-ին հարկային մարմինները դիմումատուին տեղեկացրին, որ «ծանր» հաշմանդամություն չունեցող անձինք զինվորական ծառայությունից ազատվելու համար պարտավոր են վճար վճարել: Նրանք բացատրեցին, որ հաշմանդամությունը համարվում է «ծանր», եթե ֆիզիկական կամ հոգեկան հաշմանդամության աստիճանը նվազագույնը 40% է: Նրանք համարում էին, որ հետագա հետազոտություններ էին պահանջվում անցկանցնել՝ պարզելու, թե արդյոք դիմումատուի հաշմանդամությունը համապատասխանում էր այդ պահանջին:
2002թ. մայիսի 14-ին դիմումատուին հետազոտելով՝ համալսարանի հոսպիտալի բժիշկը պարզեց, որ այն գերակշիռ դեպքերում այն տիպի դիաբետը, որով հիվանդ էր դիմումատուն, մարդկանց աշխատանքի համար ոչ պիտանի չէր սարքում:

2003թ. մայիսի 5-ին մեկ այլ մասնագիտական բժշկական հետազոտության արդյունքում զինվորական բժիշկը դիմումատուի հաշմությունը 40%-ից քիչ համարեց: 

Իրենց՝ 2003թ. հուլիսի 15 որոշմամբ զինվորական ծառայության հիմքով հարկերից ազատվելու հարրցերով պատասխանատու մարմինները, հիմնվելով 2002թ. մայիսի 14-ի բժշկական քննության արդյունքների վրա, որոշեցին, որ դիմումատուն չի համապատասխանում հարկերի վճարումից ազատվելու համար նախատեսված պայմաններին, քանի որ նրա հաշմանդամության աստիճանը 40%-ից քիչ էր: Դիմումատուն վիճարկեց այդ որոշումը, իսկ իշխանությունները այն հաստատեցին 2003թ. օգոստոսի 5-ին:  
Ցյուրիխի Հարկային վերաքննիչ մարմինը 2003թ. նոյեմբերի 7-ին հաստատեց այդ որոշումը: Այն համարեց, որ դիմումատուի դեպքում 2002թ. մայիսի 14-ի բժշկական քննությունը ցույց է տվել, որ նրա հաշմանդամությունը ծանր չէ, և որ նրա իրավիճակը դժվար թե խոչընդոտ հանդիսանա նրա հետագա գործույեության համար: Շնորհիվ բժշկության ոլորտում զարգացումների՝ այդ տեսակի դիաբետով հիվանդ անձինք կարող են նորմալ կյանքով ապրել և կատարել գրեթե ցանկացած տեսակի աշխատանք: Այդպիսով, նշյալ անձինք չեն համարվում հաշմանդամություն ունեցող:
2003թ. դեկտեմբերի 19-ին դիմումատուն վարչական բողոք ներկայացրեց Դատարան: Իր՝ 2004թ. մարտի 9-ի որոշմամբ Ֆեդերալ դատարանը մերժեց բողոքը: Հիմնվելով 2002թ. մայիսի 14-ի բժշկական քննության վրա՝ այն որոշեց, որ դիմումաատուն չուներ ծանր ֆիզիկական կամ հոգեկան հաշմանդամություն: Հետևաբար, նա հարկերի վճարումից ազատված չի համարվի: Դատարանը նաև նշեց, որ չնայած բժշկական քննությունը ցույց էր տալիս, որ այդ տեսակի դիաբետը դժվար թե խոչընդոտեր նրա կողմից նորմալ աշխատանք կատարելուն, այնուամենայնիվ զինվորական ծառայության համար սահմանված հատուկ սահմանափակումները իշխանություններին պարտավորեցնում էին նրան ոչ պիտանի ճանաչել: 

Դիմումատուն վիճարկում է Կոնվենցիայի 1-ին արձանագրության 1-ին հոդվածի և 14-րդ հոդվածի խախտման առկայության հանգամանքը:
